O‘zbekistonning joriy haftadagi eng qimmat eksport tovari nima ekanligi aytildi

“O‘zagroeksport” AJ taqdim etgan axborotga ko‘ra, joriy haftada O‘zbekistonning eng qimmat eksport mahsuloti tozalangan bodom bo‘ldi. Bu haqda “Novosti Uzbekistana” xabar bermoqda.

O‘zbekiston bilan chegaradosh davlatlar uchun FCA shartlarida (bunda xaridor yetkazishning butun silsilasini tashkil etadi, sotuvchi esa tovarni yetkazib beradi) bir tonna tovarning narxi 7468–9709 dollarni tashkil etdi. Boshqa davlatlar uchun esa narx-navo 7045–9159 dollarga teng bo‘ldi.
Tozalanmagan bodom narxi esa O‘zbekiston qo‘shnilari uchun 4786–6222 dollarni, boshqa davlatlar uchun 4515–5870 dollarni tashkil etdi.
Narx bo‘yicha ikkinchi o‘rinda turgan eksport tovari etib tozalangan yong‘oq topildi. Uning narxi qo‘shnilar uchun 5294–6882 dollarni, boshqa davlatlar uchun 4994–6492 dollarni tashkil qildi.